作者:盧肇
標題:漢堤詩
內容:陰沴奸陽，來暴於襄。洎入大郛，波端若鋩。觸厚摧高，惟恩若讎，母不能子。洪潰既涸，閈閎其虛。以隳我堵，流災降慝，天曷臺怒。滔滔襄郊，捽我嬰孺。於惟餘甿，我公用諧，苴茅杖節。來視襄人，噢咻提挈。不日不月，公曰嗚呼，漢之有堤。實命襄人，不力乃力。則及乃身，必錫爾勤，襄人怡怡。聽命襄滸，背囊肩杵。奔走蹈舞，周旋上下，披峴斫楚。飛石挽土，舉築殷雷。駭汗霏雨，雜遝笑語，鹹曰盧公，來賜我生。斯堤既成，蜿蜿而平。確爾山固，屹如雲橫。漢流雖狂，堅不可蝕。代千年億，萌渚不峻，此門不深。今複在茲，於漢之陰。斯堤已崇，繄公之功，赫焉如晝。捍此巨災，崒若京阜。天子賜之，